OpenLLM-France/wikimedia huggingface dataset:
# Linus Roth

Linus Roth (Ravensburg, 1977) és un violinista i professor universitari alemany.

## Biografia

Roth va créixer a Ertingen, a prop de Riedlingen, al districte Biberach de Baden-Wurtemberg. Als dotze anys va rebre lliçons de violí de Nicolas Chumachenco a la Universitat de Música de Friburg. De 1993 a 1998 va estudiar amb Zakhar Bron a la Universitat de Música de Lübeck. Després ho va fer a la Zuric School of Music i amb Ana Chumachenko a la Universitat de Música i Arts Escèniques de Múnic, on es va graduar amb un diploma de solista. Salvatore Accardo, Miriam Fried i Josef Rissin també han estat influències importants en ell.
Amb el seu debut amb el segell EMI Classics amb sonates de violí de Mendelssohn, Brahms, Debussy i Ysaye, el 2005 va ser conegut per un públic més ampli. Per aquest CD, va rebre el premi Echo Classic al millor artista jove de 2006.
A més de les seves activitats de concert amb les principals orquestres europees, Roth també toca música de cambra i vetllades solistes, sovint amb els pianistes José Gallardo o Vanessa Benelli Mosell. Roth es preocupa especialment per la difusió de la música del compositor polonès-soviètic Mieczyslaw Weinberg, del qual ha enregistrat el concert per a violí i les obres completes per a violí i piano. És cofundador l'any 2015 de la International Mieczysław Weinberg Society, una associació sense ànim de lucre que ajuda a organitzar concerts, conferències, exposicions, publicacions i enregistraments del compositor.
Roth és professor de violí al centre Leopold Mozart de la Universitat d'Augsburg des d'octubre de 2012.
Roth toca el violí Stradivari Dancla del 1703, en préstec de la L-Bank Music Foundation des de 1997.

## Premis

* 1992, Concurs federal de música juvenil, 1r premi
* Becari de la Fundació Anne-Sophie-Mutter
* 1995, Concurs Internacional de Violí de Novosibirsk, 1r premi
* 1997, Concurs internacional de música "Joseph Szigeti", 2n premi
* 2003, Concurs de música alemanya, 1r premi
* 2003, Premi especial de la Schumannhaus Bonn
* 2006, Echo Klassik, "Millor artista jove"
* 2014, Premi cultural del districte de Biberach
* 2017, Echo Klassik, "enregistrament de concerts de l'any"

## Referències

* 1 2 «Biografia» (en anglès). Pàgina oficial de Linus Roth. [Consulta: 17 maig 2020].
* ↑ «Biografia» (en castellà). La máscara de Orfeo. [Consulta: 17 maig 2020].
* ↑ «Dades» (en alemany). Universitat d'Augsburg. [Consulta: 17 maig 2020].
# Miodrag Andjelkovic

Miodrag Anđelković (Kosovska Mitrovica, Iugoslàvia, 7 d'agost de 1977) és un exfutbolista serbi, que jugava com a migcampista, i que posteriorment ha fet d'entrenador de futbol.
En la seua carrera, ha militat en nombroses lligues, com la iugoslava, l'espanyola, la brasilera, la romanesa, la japonesa, la polonesa o la turca, entre d'altres. Ha jugat en equips com l'OFK Belgrad, el RCD Espanyol o el Fluminense.
# Montserrat Fontarnau i Rovira

Montserrat Fontarnau i Rovira (Vic, Osona, 26 d'octubre de 1969) és una atleta catalana especialitzada en curses de mig fons.
Membre del Club Atlètic Vic, guanyà el Campionat d'Espanya juvenil de 1.000 m en pista coberta (1984), i el júnior de 800 m a l'aire lliure (1986) i en pista coberta (1988). En categoria absoluta fou campiona de Catalunya de 800 m (1992, 1997), de 1.500 m (1997), i de 800 m en pista coberta (1995). L'any 1988 establí el rècord català de 1.000 m en pista coberta. També fou sis vegades campiona de Catalunya de cros per equips.

## Referències

* ↑ «Montserrat Fontarnau i Rovira». Enciclopèdia de l'esport català. Barcelona: Grup Enciclopèdia Catalana.
# Llau del Canalot

La llau del Canalot és una llau del terme municipal de Conca de Dalt, al Pallars Jussà, a l'antic terme d'Hortoneda de la Conca, a l'àmbit de l'antic poble d'Herba-savina.
Està situada a prop i a ponent d'Herba-savina. Es forma a la Feixa, a la part alta de la Serra de Pessonada. Després de salvar la cinglera de la serra, i va a buscar el costat de ponent del poble d'Herba-savina. Des d'allí davalla cap al costat de ponent de la Font del Toll, passant a llevant de les Clots i les Solanes, entre els paratges de la Parada, que queda a ponent, i les Llaus, i al cap de poc s'aboca en la llau dels Bancals al nord-oest de l'extrem occidental del Serrat de les Serretes.

## Enllaços externs

* Institut Cartogràfic de Catalunya; cal fer un pas d'aproximació
# Moviment d'Unitat per la Democràcia

El Moviment d'Unitat per la Democràcia (portuguès: Movimento de Unidade para a Democracia, MUD) va ser un partit polític de Guinea Bissau.

## Història

El MUD es va establir el 6 de juny de 1990 per Filinto Vaz Martins, un ex membre del governamental PAIGC, i va ser el segon participant establert després de la introducció de la democràcia multipartidista. Es va unir a l'aliança Unió pel Canvi alliance, que va guanyar sis escons a les eleccions generals de 1994, tot i que el MUD no en va rebre cap.
La Unió pel Canvi es va reduir a tres escons en les eleccions generals de Guinea Bissau de 1999-2000, i els va perdre en les eleccions legislatives de Guinea Bissau de 2004, després de la qual cosa el MUD restà inactiu.

## Referències

* ↑ Peter Karibe Mendy (2013) Historical Dictionary of the Republic of Guinea-Bissau, Scarecrow Press, p281
* 1 2 Mendy, p282
# Moviment d'Oficials Lliures

El Moviment d'Oficials Lliures (àrab: حركة الضباط الأحرار, Ḥarakat aḍ-Ḍubbāṭ al-Aḥrār) fou l'organització clandestina militar egípcia fundada per Gamal Abdel Nasser junt amb Anwar Sadat i altres oficials, després de la derrota d'Egipte a la guerra de 1948 amb Israel.

## Moviment d'Oficials Lliures d'Egipte

El van formar joves oficials de l'Exèrcit d'Egipte (la majoria no excedia els trenta-cinc anys). El seu objectiu fou salvar l'honra de l'exèrcit, així com derrocar el rei Faruk I, abolir la monarquia, i substituir un govern depenent del Regne Unit. La desena d'homes que dirigien el moviment fou qui va controlar els governs egipcis que van seguir al cop d'estat del 23 de juliol de 1952 (en crear després el Consell Revolucionari d'Autoritats):
* El tinent-coronel Gamal Abdel Nasser, nomenat coordinador del moviment el 1949. Va presidir el govern d'Egipte des de 1954 fins al 1970.
* El general Mohammed Naguib, el primer president de la República d'Egipte, des de 1953 fins al 1954.
* El major Abdel Hakim Amer.
* El tinent-coronel Anwar Sadat.
* El major Salah Salem.
* El major Kamal ad Din Husayn.
* El comandant Gamal Salem
* El cap d'esquadró Hassan Ibrahim.
* El major Khalid Muhi ad Din.
* El comandant Abd al Latif al Baghdadi.
Posteriorment s'hi afegiren dos més:
* El major Hussien al-Shafii.
* El tinent-coronel Zakaria Muhi ad-Din.

## Altres Moviments d'Oficials Lliures

S'han creat altres moviments d'oficials lliures en altres països àrabs, com per exemple:
- Líbia: El coronel Muammar el Gaddafi va crear el moviment per intentar abolir la monarquia líbia del rei Idris I de Líbia el 1969.
- Síria: Els dirigents del partit Baas van crear el moviment per intentar posar fi a la República Àrab Unida promoguda per Nasser el 1961.
- Aràbia Saudita: El príncep Talal va crear el moviment dels prínceps lliures per aturar la monarquia conservadora àrab dels anys 60. En fracassar, el mateix Nasser l'oferí destinació per a exiliar-se.
- Iraq: El general Najib al-Salihi va promoure un moviment opositor al govern de Saddam Hussein, independent dels Estats Units, el 1996.
- Jordània
- Algèria

## Referències

* ↑ Gelvin, James L. The Modern Middle East: A History (en anglès). Nova York: Oxford University Press, 2008. ISBN 019021886X.
* ↑ http://www.iraqinews.com/party_free_officers_movement.shtml Arxivat 2006-10-21 a Wayback Machine.

## Enllaços externs

* Article sobre el MOL egipci Arxivat 2012-05-15 a Wayback Machine. (anglès)
# Mosquer fibi

El mosquer fibi (Sayornis phoebe) és una espècie d'ocell de la família dels tirànids (Tyrannidae) que habita boscos poc espessos i matolls, normalment a prop de l'aigua, des del nord-est de la Colúmbia Britànica cap a l'est, a través del sud-est del Canadà fins Nova Brunswick i Nova Escòcia, i cap al sud a tot l'ample dels Estats Units a l'est de les muntanyes Rocoses.

## Referències

* ↑ «Mosquer fibi». Cercaterm. TERMCAT, Centre de Terminologia. Rev. 15-1-2021 (català)
# Mosquer dels verns

El mosquer dels verns (Empidonax alnorum) és una espècie d'ocell de la família dels tirànids (Tyrannidae) que habita torberes, arbustos de verns i vegetació de les riberes des del centre d'Alaska, cap al sud i l'est, a través del centre del Canadà fins a l'est del Canadà i el nord-est dels Estats Units. Passa l'hivern a Amèrica del Sud.

## Referències

* ↑ «Mosquer dels verns». Cercaterm. TERMCAT, Centre de Terminologia. Rev. 20/10/2022(català)
# Les Ormes

«Les Ormes» té aquests significats:
* Les Ormes (Viena)
* Les Ormes (Yonne)
* Les Ormes-sur-Voulzie, municipi francès al departament de Sena i Marne
# Movibaix

El Moviment Educatiu en el Temps Lliure Infantil i Juvenil del Baix Llobregat (Movibaix) és una coordinadora d'esplais del Baix Llobregat fundada l'any 1984. Actualment agrupa unes 39 entitats i forma part de la Federació Catalana de l'Esplai.
# Llei de transferència

Una llei de transferència és un tipus de llei estatal de l'ordenament jurídic espanyol recent. Es fonamenta en l'article 150.2 de la Constitució espanyola de 1978 que estableix que l'estat central podrà transferir competències a una comunitat autònoma. És una llei que ha de ser orgànica. El caràcter de la transferència que es fa mitjançant aquesta llei es caracteritza per atribuir una competència que una norma orgànica posterior por derogar.
En la doctrina jurídica hi ha diverses controvèrsies respecte si aquestes lleis poden afectar les facultats legislatives o si es poden transferir competències exclusives de l'estat central sota la condició del respecte d'un comú denominador jurídic o al contrari no és possible.

## Referències

* 1 2 Rebollo Delgado i Pais Rodríguez, 2004, p. 221.
* ↑ Rebollo Delgado i Pais Rodríguez, 2004, p. 220.
* ↑ Viciano, 2005, p. 180.
* ↑ Viciano, 2005, p. 181.

## Bibliografia

* Rebollo Delgado, Lucrecio; Pais Rodríguez, Ramón. Introducción al derecho I (Derecho público). Madrid: Dykinson, 2004. ISBN 84-9772-331-7.
* Viciano, Roberto. Constitución y reforma de las estatutos de autonomía : Procedimientos constitucionales de modificación del Estado autonómico. València: Tirant lo Blanch, 2005. ISBN 84-8456-252-2.
# Lliga de São Vicente de futbol

La Lliga de São Vicente de futbol és la lliga regional de l'illa de São Vicente, Cap Verd. El campió disputa la lliga capverdiana de futbol.

## Clubs participants temporada 2014/15

| 1a divisió Académica Amarante Batuque Derby Falcões do Norte Mindelense Ribeira Bote Salamansa | 2a divisió Calhau Castilho Corinthians Farense Ponta Pon São Pedro |

## Historial

Font:
* 1932: CS Mindelense
* 1933: CS Mindelense
* 1934: CS Mindelense
* 1935: CS Mindelense
* 1936: CS Mindelense
* 1937: Sporting de São Vicente
* 1938: Sporting de São Vicente
* 1939: Sporting de São Vicente
* 1940: CS Mindelense
* 1941: CS Mindelense
* 1942: CS Mindelense
* 1943: CS Mindelense
* 1944: GD Amarante
* 1945: GD Amarante
* 1946: CS Mindelense
* 1947: CS Mindelense
* 1948: Académica (Mindelo)
* 1949: CS Mindelense
* 1950: CS Mindelense
* 1951: CS Mindelense
* 1952: CS Mindelense
* 1953: Académica (Mindelo)
* 1954: CS Mindelense
* 1955: CS Mindelense
* 1956: CS Mindelense
* 1957: CS Mindelense
* 1958: CS Mindelense
* 1959: CS Mindelense
* 1960: CS Mindelense
* 1961: GD Amarante
* 1962: CS Mindelense
* 1963: Académica (Mindelo)
* 1964: Académica (Mindelo)
* 1965: FC Derby
* 1966: CS Mindelense
* 1967: Académica (Mindelo)
* 1968: CS Mindelense
* 1969: CS Mindelense
* 1970: CS Mindelense
* 1971: CS Mindelense
* 1972: Académica (Mindelo)
* 1972-73: GS Castilho
* 1973-74: GS Castilho
* 1974-75: CS Mindelense
* 1975-76: CS Mindelense
* 1976-77: CS Mindelense
* 1977-78: CS Mindelense
* 1978-79: CS Mindelense
* 1979-80: CS Mindelense
* 1980-81: CS Mindelense
* 1981-82: CS Mindelense
* 1982-83: FC Derby
* 1983-84: FC Derby
* 1984-85: FC Derby
* 1985-86: FC Derby
* 1986-87: Académica (Mindelo)
* 1987-88: CS Mindelense
* 1988-89: CS Mindelense
* 1989-90: CS Mindelense
* 1990-91: no es disputà
* 1991-92: CS Mindelense
* 1992-93: CS Mindelense
* 1993-94: CS Mindelense
* 1994-95: Académica (Mindelo)
* 1995-96: CS Mindelense
* 1996-97: CS Mindelense
* 1997-98: CS Mindelense
* 1998-99: GD Amarante
* 1999-00: FC Derby
* 2000-01: FC Derby
* 2001-02: Batuque FC
* 2002-03: Batuque FC
* 2003-04: Académica (Mindelo)
* 2004-05: FC Derby
* 2005-06: CS Mindelense
* 2006-07: Académica (Mindelo)
* 2007-08: FC Derby
* 2008-09: CS Mindelense
* 2009-10: Batuque FC
* 2010-11: CS Mindelense
* 2011-12: Batuque FC
* 2012-13: CS Mindelense
* 2013-14: FC Derby
* 2014-15: CS Mindelense
* 2015-16: CS Mindelense
* 2016-17: CS Mindelense
* 2017-18: CS Mindelense
* 2018-19: CS Mindelense

## Referències

* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].

## Enllaços externs

* RSSSF
* Lliga de São Vicente de futbol Arxivat 2015-09-24 a Wayback Machine.
# Municipi de Garmen

El municipi de Garmen (búlgar: Община Гърмен) és un municipi búlgar pertanyent a la província de Blagòevgrad, amb capital a la ciutat homònima. Es troba al sud-est de la província. És un municipi rural, que es compon de 16 viles. El centre administratiu és Garme, però la ciutat més poblada és Ribnovo.
L'any 2011 tenia 14.981 habitants.

## Referències

* ↑ «Mapa de Garmen». Google Maps.
* ↑ «НАСЕЛЕНИЕ ПО ОБЛАСТИ, ОБЩИНИ, НАСЕЛЕНИ МЕСТА И САМООПРЕДЕЛЕНИЕ ПО ЕТНИЧЕСКА ПРИНАДЛЕЖНОСТ КЪМ 1.02.2011 ГОДИНА» (en búlgar). Национален статистически институт (Institut Nacional d'Estadística de Bulgària). [Consulta: 2 març 2018].

## Enllaços externs

* Municipi de Garmen - Lloc web oficial
# Llinatge dels Alta-riba

El llinatge dels Alta-riba, o Altarriba, procedeix i agafa el nom del tossal del mateix nom on està edificat el Castell Sant Miquel d'Alta-riba, del nucli de població d'Alta-riba, del municipi d'Estaràs, de la comarca de la Segarra.
Alguns del personatges més importants del llinatge d'Alta-riba que sorgeixen i consoliden l'estirp amb la reconquesta de Catalunya foren: Berenguer d'Alta-riba, cavaller que va participar en la conquesta de Catalunya, Aragó, València i Múrcia. Arnalda o Arnaleta d'Alta-riba, Abadessa de Vallbona de les Monges; Bernat d'Alta-riba, cavaller i comanador de Gardeny; Ponç d'Alta-riba, cavaller, que va participar com a representant del Braç militar, en el naixement de la Generalitat, en les Corts de Cervera celebrades entre els anys 1358 i 1359 a Cervera, sota el regnat de Pere III el Cerimoniós. Joan d'Alta-riba veguer i batlle de Cervera per Joan II. Els Alta-riba romangueren en altres llocs de la Segarra, com l'Aranyó, i que al segle xiv foren procuradors del vescomte de Cardona creant en aquesta època el Casal d'Alta-riba a Osona, atès que el castell va ser venut a Santes Creus. L'1 de gener de 1428, mentre el prelat oficiava de pontifical a la Seu (de Lleida) entrà al temple tocant la trompeta el cerverí Miquel Vidal, tot desafiant el bisbe Domènec Ram, que havia estat puntal de la Candidatura de Ferran "el d'Antequera" en el compromís de Casp, en nom del Cavaller Guillem d'Alta-riba i el seu germà Berenguer d'Alta-riba, canonge de Girona i rector d'Anglesola. Alfons IV feu empresonar aquests dos germans, lligats amb grillons i cadenes; i hagueren de pagar, a més a més 5000 florins d'or. Fins al Segle XVII, subsistí la Casa d'Alta-riba. Na Jerònima d'Alta-riba, senyora de Montcortés i de Clariana, es casà amb Pere Auziàs March.

## Referències

* ↑ Lladonosa i Pujol, Josep (1972), Història de Lleida, I. Tàrrega. Pàgina 628
* ↑ DALMAU, R. (1979) Els castells catalans. Volums VI (primera part i segona part)
# Lliga sudanesa de futbol

La Lliga sudanesa de futbol (Sudan Premier League) és la màxima competició futbolística del Sudan, organitzada per la Federació Sudanesa de Futbol. Va ser creada l'any 1962.

## Clubs participants temporada 1919-20

* Alamal SC Atbara
* Al-Ahli Club (Atbara)
* Al Ahli Club (Merowe)
* Al Ahli SC (Khartoum)
* Al-Ahly Shendi
* Al-Falah SC (Atbara)
* Al-Hilal Club
* Al-Hilal ESC (Al-Fasher)
* Al-Hilal SC (Kadougli)
* Al Khartoum SC
* Al-Merreikh SC (Al-Fashir)
* Al-Merrikh SC
* Al Rabita Kosti
* Al-Shorta SC (El-Gadarif)
* El-Hilal SC El-Obeid
* Hay Al-Arab SC
* Hay Al-Wadi SC

## Historial

Font:
* 1962: Al-Hilal Omdurman (1)
* 1963: no es disputà
* 1964: Al-Hilal Omdurman (2)
* 1965: Al-Hilal Omdurman (3)
* 1966: Al-Hilal Omdurman (4)
* 1967: Al-Hilal Omdurman (5)
* 1968: Al Mourada Omdurman (1)
* 1969: Burri Khartoum (1)
* 1970: Al-Merrikh Omdurman (1)
* 1971: Al-Merrikh Omdurman (2)
* 1972: Al-Merrikh Omdurman (3)
* 1973: Al-Merrikh Omdurman (4)
* 1974 (1a): Al-Hilal Omdurman (6)
* 1974 (2a): Al-Merrikh Omdurman (5)
* 1975: Al-Merrikh Omdurman (6)
* 1976: no es disputà
* 1977: Al-Merrikh Omdurman (7)
* 1978: Al-Merrikh Omdurman (8)
* 1979: no es disputà
* 1980: no es disputà
* 1981: Al-Hilal Omdurman (7)
* 1982: Al-Merrikh Omdurman (9)
* 1983: Al-Hilal Omdurman (8)
* 1984: Al-Hilal Omdurman (9)
* 1985: Al-Merrikh Omdurman (10)
* 1986: Al-Hilal Omdurman (10)
* 1987: Al-Hilal Omdurman (11)
* 1988: Al-Hilal Omdurman (12)
* 1989: Al-Hilal Omdurman (13)
* 1990: Al-Merrikh Omdurman (11)
* 1991: Al-Hilal Omdurman (14)
* 1992: Al-Hilal Port Sudan (1)
* 1993: Al-Merrikh Omdurman (12)
* 1994: Al-Hilal Omdurman (15)
* 1995: Al-Hilal Omdurman (16)
* 1996: Al-Hilal Omdurman (17)
* 1997: Al-Merrikh Omdurman (13)
* 1998: Al-Hilal Omdurman (18)
* 1999: Al-Hilal Omdurman (19)
* 2000: Al-Merrikh Omdurman (14)
* 2001: Al-Merrikh Omdurman (15)
* 2002: Al-Merrikh Omdurman (16)
* 2003: Al-Hilal Omdurman (20)
* 2004: Al-Hilal Omdurman (21)
* 2005: Al-Hilal Omdurman (22)
* 2006: Al-Hilal Omdurman (23)
* 2007: Al-Hilal Omdurman (24)
* 2008: Al-Merrikh Omdurman (17)
* 2009: Al-Hilal Omdurman (25)
* 2010: Al-Hilal Omdurman (26)
* 2011: Al-Merrikh Omdurman (18)
* 2012: Al-Hilal Omdurman (27)
* 2013: Al-Merrikh Omdurman (19)
* 2014: Al-Hilal Omdurman (28)
* 2015: Al-Merrikh Omdurman (20)
* 2016: Al-Hilal Omdurman (29)
* 2017: Al-Hilal Omdurman (30)
* 2018: Al-Merrikh Omdurman (21)
* 2018-19: Al-Merrikh Omdurman (22)
* 2019-20: Al-Merrikh Omdurman (23)
* 2020-21: Al-Hilal Omdurman (31)
* 2021-22: Al-Hilal Omdurman (32)
* 2022-23:

## Referències

* ↑ «Sudan - List of Champions». RSSSF. [Consulta: 16 desembre 2017].

## Enllaços externs

* RSSSF
# Mystacoleucus argenteus

Mystacoleucus argenteus és una espècie de peix cipriniforme de la família dels ciprínids.

## Morfologia

Els mascles poden assolir els 14 cm de longitud total.

## Distribució geogràfica

Es troba a Myanmar i Tailàndia, incloent-hi el riu Salween.

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lipitsi

Lipitsi (en rus: Липицы) és un poble (un possiólok) de l'óblast de Tula, a Rússia, segons el cens del 2010 tenia 451 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# NTIME (Complexitat)

En teoria de la complexitat, la classe de complexitat NTIME(f(n)) és la classe dels problemes de decisió que es poden resoldre per una màquina de Turing no determinista en un temps O(f(n)), on O és la notació de O gran, f és una funció qualsevol i n és la mida de l'entrada.
Això vol dir que pel problema donat, una màquina de Turing no determinista per una entrada de mida n funcionarà un temps O(f(n)) i sempre s'aturarà i acceptarà o rebutjarà l'entrada.
L'espai disponible per la màquina no està limitat, tot i que no pot sobrepassar O(f(n)), ja que el temps disponible limita l'espai que es pot utilitzar.

## Relacions amb d'altres classes

La classe de complexitat NP es pot definir en termes de NTIME com segueix:
   ${\displaystyle {\mathsf {NP}}=\bigcup _{k\in \mathbb {N} }{\mathsf {NTIME}}(n^{k})}$
De manera similar, la classe NEXP es defineix en termes de NTIME:
   ${\displaystyle {\mathsf {NEXP}}=\bigcup _{k\in \mathbb {N} }{\mathsf {NTIME}}(2^{n^{k}})}$
NTIME està relacionada amb DSPACE de la següent manera: per cada funció construïble f(n) es te
   ${\displaystyle {\mathsf {NTIME}}(t(n))\subseteq {\mathsf {DSPACE}}(t(n))}$
Una generalització de NTIME és ATIME, definida amb màquina de Turing alternativa i resulta que
   ${\displaystyle {\mathsf {NTIME}}(t(n))\subseteq {\mathsf {ATIME}}(t(n))\subseteq {\mathsf {DSPACE}}(t(n))}$

## Referències

* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
* ↑ Peter., Linz,. An introduction to formal languages and automata. 5th ed. Sudbury, MA: Jones & Bartlett Learning, 2012. ISBN 9781449615529.
* ↑ «Complexity Zoo:N - Complexity Zoo» (en anglès). Arxivat de l'original el 2017-07-21. [Consulta: 29 novembre 2018].